Z A P I S N I K
27. sjednice Vijeća Mjesnog odbora Folnegovićevo naselje održane 31. kolovozs 2023.
u prostorijama Mjesnog odbora Folnegovićevo naselje, Joze Laurenčića 8B s početkom u 18.00 sati

Nazočni članovi Vijeća: Hrabren Dobrotić, Andrea Jelić, Slobodan Jurković (stigao na sjednicu, ispričao se zbog bolesti te napustio sjednicu), Dalibor Kiseljak, Nikolina Krešo.
Odsutni članovi Vijeća: Frane Čavka, Bojana Stajčić
Ostali nazočni: /
Zapisnik vodi: Hrabren Dobrotić 

Vijeće jednoglasno prihvaća tekst Zapisnika 26. sjednice održane 12. srpnja 2023.

	Predsjednica Vijeća predlaže dnevni red, a Vijeće jednoglasno prihvaća prijedlog te utvrđuje sljedeći:

DNEVNI RED:
1. Aktualna komunalna problematika
2. Razno: izvješća, pitanja i prijedlozi

[bookmark: _Hlk137507134]Ad. 1. 	Aktualna komunalna problematika

Pokretna naprava (štand) u svrhu prodaje domaće hrane i drugih proizvoda iz vlastite proizvodnje OPG-ova u Zagrebu
	Zahtjev za postavljanjem pokretne naprave (štanda) odbačen je, jer se ona željela postaviti na mjestu koje nije u Odluci o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina. VMO će uvrstiti novu lokaciju prema spomenutoj Odluci u tablicu za iduću godinu.
Klamerice za parkiranje bicikala
[bookmark: _Hlk135121764]	Klamerice su stavljene u prijedlog za uvećanje Plana komunalnih aktivnosti 2023. pa se očekuje da ih Zrinjevac uskoro postavi.
Pješačka pristupna staza
Pješačka pristupna staza ispred stambene zgrade Joze Laurenčića 18-24 neće biti izvedena, jer je širina kolnika nedostatna za dodatno obilježavanje pješačke staze ispred stambene zgrade Joze Laurenčića k. br. 18-24, pri tome imajući u vidu nasuprotno okomito parkirana vozila koja bi, zbog nedovoljnog radijusa zakretanja, prilikom ulaska/izlaska s parkirališnog mjesta, značajno „ulazila“ u profil pješačke staze. Uspostavom pješačke staze na toj lokaciji, isto tako, ne bi se postigao kontinuitet pješačkog toka tj. ista bi završila na istočnom dijelu pristupnog kolnika.
Stabla u Rakušinoj
	Obavljen je očevid stabala uz objekt Rakušina 3, 5, i 7 te platana na raskrižju Rakušine i Ul. Milke Trnine. Stabla kod Rakušine potrebno je orezati. Na navedenom raskrižju uočene su dvije suhe breze. Ukoliko iste nisu registrirane, potrebno ih je uvrstiti u plan uklanjanja suhih stabala na području Zagreba.
Klupa na Milke Trnine 1
	Klupa na ispred Milke Trnine 1 loše je postavljena te će VMO zatražiti njezino pomicanje i bolje postavljanje na približno istoj lokaciji.
Projektiranje ŠRC Folka
	Projektiranje je nažalost u fazi zastoja na posebnim uvjetima. Traži se projektiranje koje bi obuhvaćalo cijelu R2 zonu (pomoćno igralište NK ZET-a – park za pse – praznu parcelu za ŠRC Folka), a ne samo jedan njezin dio (praznu parcelu). Kada se provjere imovinsko-pravni odnosi, te uvjeti za daljnje projektiranje – vidjet će se u koju fazu projekt može ući, hoće li morati ići na Idejni projekt zbog rješavanja imovinsko-pravnih odnosa, ili će se moći pristupiti izradi Glavnog projekta za ishođenje građevinske dozvole kako je prvotno i bio plan. 
Prioriteti komunalnih akcija za 2024. godinu
	Na Folnegovićevom naselju određeni su sljedeći prioriteti:
a. Nastavak pločnika u smjeru sjevera na ulici Savica I. odmah uz ogradu igrališta NK ZET-a, k. č. 4270, k. o. Žitnjak, koji bi se spojio s budućom pješačko-biciklističkom stazom
b. Projektiranje pješačko-biciklističke staze na k. č. 659/8, k. o. Žitnjak, preko zelene površine uz Slavonsku u vrijednosti od 62.700,00 €.
c. Hortikulturalno uređenje školskog dvorišta OŠ Lovre pl. Matačića
d. Zamjena ljuljačke na dječjem igralištu na Laurenčićevoj između nebodera Dujšinova 1 i Rakušina 4
Niveliranje pješačkog prijelaza
[bookmark: _Hlk144419111][bookmark: _Hlk144419097]	Na pješačkoj stazi na krajnjem zapadnom dijelu k. č. 1791/68, na zavoju gdje Ul. I. gardijske brigade Tigrovi postaje Ul. Dane Duića, na granici s k. č. 1802/1, sve k. o. Žitnjak postoji potreba za niveliranjem staze zbog lakše prohodnosti.
	VMO Folnegovićevo naselje jednoglasno donosi
ZAKLJUČAK
[bookmark: _Hlk144419082]o potrebi niveliranja pješačke staze
[bookmark: _Hlk144419122]Zaključku se prilažu fotografije lokacije.
Ad. 3.	 Razno: izviješća, pitanja i prijedlozi

Nije bilo dodatnih izvješća, pitanja, niti prijedloga.

Ovime je dnevni red iscrpljen.

Predsjednica zaključuje sjednicu u 19:00 sati.	
Zapisnik sastavili: Nikolina Krešo i Hrabren Dobrotić
KLASA: 024-08/23-003/1581
URBROJ: 251-13-11-11/003-23-2
Zagreb, 31. kolovoza 2023.
                                                                                                    Predsjednica
					                               Vijeća Mjesnog odbora

